Kazne će se na temelju evidencije registarskih oznaka poštom upućivati na kućne adrese vlasnika vozila i to u iznosu od minimalnih 300 kuna do maksimalnih 15.000 kuna

Instaliranje pet uređaja za kontrolu i kažnjavanje brzine, koji će biti postavljeni na deset lokacija na širem području Rijeke, trebalo bi započeti ovih dana te se očekuje da će sredinom srpnja započeti testiranja uređaja, koji bi trebali biti u punoj funkciji do kraja srpnja. Kako iz navedenog proizlazi, Riječani i svi ostali će otprilike za mjesec dana morati započeti mijenjati vozačke navike te pokloniti dodatnu pozornost lokacijama na kojima će se kontrolirati i kažnjavati prebrza vožnja ukoliko žele izbjeći plaćanje nemalih kazni. Iste će se na temelju evidencije registarskih oznaka poštom upućivati na kućne adrese vlasnika vozila i to u iznosu od minimalnih 300 kuna do maksimalnih 15.000 kuna kako je regulirano Zakonom o sigurnosti prometa na cestama.